Nelson Algren
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1950-2000
Nelson Algren var en amerikansk forfatter, født i Detroit og oppvokst i Chicagos slumstrøk, et miljø han skildret i sin mest kjente roman, The Man with the Golden Arm (1949; filmatisert i 1955).
Andre romaner er Somebody in Boots (1935), Never Come Morning (1942; norsk oversettelse Det gryr ingen morgen, 1946) og A Walk on the Wild Side (1956; norsk oversettelse I horenes gate, 1995), alle med et miljø preget av fattigdom og kriminalitet.Noveller og skisser er samlet i The Neon Wilderness (1948), Who Lost an American (1963), Notes from a Sea Diary (1965) og The Last Carousel (1973).Algren var i et forhold med Simone de Beauvoir på slutten av 1940-tallet. Les mer i Store norske leksikon USAs litteratur USAs historie USAs historie 1945-2001 Eksterne lenker Hjemmeside om Nelson Algren Algrens bøker i Open Library Algren på norsk: bøker i Nasjonalbiblioteket Dokumentarfilm Algren av Michael Caplan (2014) Litteratur Asher, Colin (2019): Never a Lovely So Real: The Life and Work of Nelson Algren. W. W. Norton. ISBN 978-039324451